**Салыктык эмес кирешелер жөнүндө Кыргыз Республикасынын**

**Кодексине өзгөртүүлөрдү киргизүү боюнча**

**САЛЫШТЫРМА ТАБЛИЦА**

|  |  |  |
| --- | --- | --- |
| **№**  **п/п** | **Иштеп жаткан редакция** | **Сунушталган редакция** |
| **1** | **4-1-берене. Жок** | **4-1-берене. Эл аралык келишимдердин жана башка макулдашуулардын колдонулушу**  **Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдеринде Кыргыз Республикасынын салыктык эмес кирешелер жөнүндөгү мыйзамдарында каралгандан башка нормалар белгиленсе, ошол эл аралык келишимдин нормалары колдонулат.** |
| **2** | **33-берене. Администраторлордун тизмеги**  ~~Администраторлордун тизмеги жана алардын салыктык эмес кирешелерди төлөөнү камсыз кылуу бөлүгүндө салык кызматтары менен өз ара аракеттенүү тартиби Кыргыз Республикасынын Өкмөтү тарабынан аныкталат.~~ | **33-берене. Администраторлордун тизмеги**  **Администраторлордун тизмеги Кыргыз Республикасынын бюджеттик мыйзамдары менен аныкталат.** |
| **3** | **35-берене. Айыптарды өндүрүп алууну контролдоо**  ~~1. Айыптарды төлөтүп алууну контролдоо бузууларды процесстик жактан тариздөөгө ыйгарым укуктуу органдар тарабынан жүзөгө ашырылат.~~  ~~2. Ыйгарым укуктуу органдар тарабынан салынган айыптарды өндүрүп алууну контролдоо салык кызматынын органдары тарабынан жүргүзүлөт.~~ | **35-берене. Айыптарды өндүрүп алууну контролдоо**  **Айыптарды төлөөнү жана төлөтүп алууну контролдоо аларды колдонуу жөнүндө чечим кабыл алган ыйгарым укуктуу органдар тарабынан жүргүзүлөт.** |
| **4** | **101-берене. Төлөөнүн тартиби**  1. Мамлекеттик жана муниципалдык мүлктү ижарага берүүдөгү ижара акысы ижарачылар тарабынан мамлекеттик жана муниципалдык мүлктү ижаралоо жөнүндө мыйзамдардын талаптарына ылайык түзүлгөн ижара келишиминде каралган тартипте жана шарттарда төлөнөт.  2. ~~Мамлекеттик органдар жана мамлекеттик менчик формасындагы мекемелер тарабынан мамлекеттик мүлктү ижарага берүүдөн түшкөн ижара акысы толук өлчөмдө республикалык бюджеттин кирешесине төлөнөт, андан кийин 70 пайызы ижарага берилген мүлктү кармоого жана оңдоого, ошондой эле материалдык-техникалык базаны өнүктүрүүгө багытталат.~~  ~~Мамлекеттик ишканалар мамлекеттик мүлктү ижарага берүүдөн түшкөн ижара акысы республикалык бюджеттин кирешесине 30 пайыз өлчөмүндө төлөнөт, ал эми 70 пайызы ижарага берилген мүлктү кармоого жана оңдоого, ошондой эле мамлекеттик ишканалардын ишин финансылык жана материалдык-техникалык камсыздоого пайдаланылат.~~  ~~Муниципалдык менчикке таандык мүлктү ижаралоодо ижара акысы жергиликтүү бюджеттерге чегерилет.~~ | **101-берене. Төлөөнүн тартиби**  1. Мамлекеттик жана муниципалдык мүлктү ижарага берүүдөгү ижара акысы ижарачылар тарабынан мамлекеттик жана муниципалдык мүлктү ижаралоо жөнүндө мыйзамдардын талаптарына ылайык түзүлгөн ижара келишиминде каралган тартипте жана шарттарда төлөнөт.  **2. Бюджеттик мекемелер тарабынан мамлекеттик мүлктү ижарага берүүдөн түшкөн ижара акысы толук өлчөмдө республикалык бюджеттин кирешесине төлөнөт, андан кийин 70 пайызы ижарага берилген мүлктү кармоого жана оңдоого, ошондой эле материалдык-техникалык базаны өнүктүрүүгө багытталат.**  **Мамлекеттик ишканалар, ошондой эле өзүн-өзү толук каржылоодо турган мамлекеттик мекемелер тарабынан мамлекеттик мүлктү ижарага берүүдөн түшкөн ижара акысы республикалык бюджеттин кирешесине 30 пайыз өлчөмүндө төлөнөт, ал эми 70 пайызы ижарага берилген мүлктү кармоого жана оңдоого, ошондой эле мамлекеттик ишканалардын жана мекемелердин ишин финансылык жана материалдык камсыздоого пайдаланылат.**  **Муниципалдык менчикке таандык мүлктү ижаралоодо ижара акысы жергиликтүү бюджеттерге чегерилет.** |
| **5** | **128-берене. ~~Ставка~~**  ~~Жергиликтүү маанидеги инфратүзүмдү өнүктүрүүгө, күтүүгө жана аймактарды социалдык-экономикалык өнүктүрүү программаларына ылайык максаттуу багыттагы иш-чараларды ишке ашырууга чегерүүлөр, кыйыр салыктарды эсепке албаганда, пайдалуу кендерди сатуудан түшкөн акчанын 2 пайызы өлчөмүндө төлөнөт.~~ | **128-берене. Ставка жана эсептөөнүн тартиби**  **Жергиликтүү маанидеги инфратүзүмдү өнүктүрүүгө, күтүүгө** **жана аймактарды социалдык-экономикалык өнүктүрүү программаларына ылайык максаттуу багыттагы иш-чараларды ишке ашырууга чегерүүлөр, эгерде ушул беренеде башкалар каралбаган болсо, кыйыр салыктарды эсепке албаганда, пайдалуу кендерди жана/же аларды кайра иштетүүдөн алынган продуктыларды сатуудан түшкөн акчанын 2 пайызы өлчөмүндө төлөнөт.**  **Төлөөчү казып алган пайдалуу кендер же аларды кайра иштетүүдөн алынган продуктылар анын өзү тарабынан даяр буюмдарды өндүрүүгө компонент катары пайдаланылган учурда, чегерүүлөр пайдаланылган пайдалуу кендердин өздүк наркынын 2 пайызы өлчөмүндө төлөнөт.**  **Төлөөчү өзү өндүрүп алган жер алдындагы сууларды кызмат көрсөтүүгө пайдаланганда чегерүүлөр, кыйыр салыктарды эсепке албаганда, кызмат көрсөтүүдөн түшкөн акчанын 2 пайызы өлчөмүндө төлөнөт.**  **Төлөөчү өзү өндүрүп алган жер алдындагы сууларды техникалык муктаждыктарга пайдаланганда, чегерүүлөр пайдаланылган жер алдындагы суулардын өздүк наркынын 2 пайызы өлчөмүндө төлөнөт.** |
| **6** | **Глава 54-1. Жок** | **Глава 54-1. Токой чарба өндүрүшүнүн жоготууларынын ордун толтуруу**  **149-1-берене. Төлөөчү**  **Мамлекеттик токой фондусунун жана мамлекеттик токой фондусуна кирбеген токойлордун участокторун токой чарбасын жүргүзүү менен байланышпаган максатта пайдалануу үчүн берилген тараптар төлөөчү болот.**  **149-2-берене. Токой чарба өндүрүшүнүн жоготууларынын ордун толтуруу наркынын ченемдеринин өлчөмдөрү жана аларды төлөө тартиби**   1. **Токой чарба өндүрүшүнүн жоготууларынын ордун толтуруу наркынын ченемдеринин өлчөмдөрү жана аларды төлөө тартиби Кыргыз Республикасынын Өкмөтү тарабынан аныкталат.** 2. **Токой чарба өндүрүшүнүн жоготууларынын ордун толтуруу тартибинде тъшк\н каражаттар республикалык бюджетке которулат жана токойду коргоо, сактоо, токой өстүрүү, жаңыртып өстүрүү жана алардын өнүмдүүлүгүн жогорулатуу үчүн пайдаланылат.** |
| **7** | **153-берене. Республикалык бюджеттин салыктык эмес кирешелери**  Республикалык бюджетке төмөнкүлөр түшөт:  1) Кыргыз Республикасынын банк мыйзамдарына ылайык бөлүштүрүлүшүнө жараша Кыргыз Республикасынын Улуттук банкынын пайдасы;  ....  35-1) утилдештирүү жыйымдары;  **35-2) Жок**  36) Кыргыз Республикасынын мыйзамдарында белгиленген башка салыктык эмес кирешелер. | **153-берене. Республикалык бюджеттин салыктык эмес кирешелери**  Республикалык бюджетке төмөнкүлөр түшөт:  1) Кыргыз Республикасынын банк мыйзамдарына ылайык бөлүштүрүлүшүнө жараша Кыргыз Республикасынын Улуттук банкынын пайдасы;  ....  35-1) утилдештирүү жыйымдары;  **35-2)** т**окой чарба өндүрүшүнүн жоготууларынын ордун толтуруу**  36) Кыргыз Республикасынын мыйзамдарында белгиленген башка салыктык эмес кирешелер. |

**Министрлер Кабинетинин Төрагасынын орун басары –**

**экономика жана финансы министри А. Жапаров**